Marco Materazzi

Marco Materazzi (gebore 19 Augustus 1973) is ’n voormalige Italiaanse sokkerspeler wat as ’n sentrale verdediger gespeel het.

Materazzi was bekend vir sy brutale en roekelose spelstyl, wat daartoe gelei het dat hy meer as 60 geel kaarte en 7 rooi kaarte tydens sy speelloopbaan ontvang het. Hy hou die Serie A-rekord vir meeste doele deur ’n verdediger in ’n enkele seisoen, met 12 doele.

In die Wêreldbeker-eindstryd van 2006 teen Frankryk het Materazzi ’n onverwags sentrale rol gespeel. Reeds in die 7de minuut het hy ’n strafskop veroorsaak. Hy het egter self in die 19de minuut die gelykmaker behaal met ’n kopdoel ná ’n hoekskop van Andrea Pirlo. Tydens die verlenging het hy in ’n konflik beland met Zinedine Zidane, wat geëindig het toe Zidane hom met die kop gestamp het en met ’n rooi kaart van die veld gestuur is.

Tydens die strafdoel-reeks daarna het Materazzi sy skop geslaag, en Italië het gewen nadat David Trezeguet gemis het en Fabio Grosso die vyfde en beslissende strafdoel aangeteken het.

Hy het sy sokkerloopbaan afgesluit as speler-afrigter van die Indiese klub Chennaiyin, met wie hy in 2015 die Indiese Superliga gewen het.

 Verwysings 

Kategorie:Italiaanse sokkerspelers
Kategorie:Geboortes in 1973
Kategorie:Lewende mense